CELEX: 32015D0029
Language: da
Date: 2015-09-04 00:00:00
Title: Den Europæiske Centralbanks afgørelse (EU) 2015/1574 af 4. september 2015 om ændring af afgørelse ECB/2014/8 om forbuddet mod monetær finansiering og de nationale centralbankers forrentning af statslige indskud (ECB/2015/29)

22.9.2015   
            
            
               DA
            
            
               Den Europæiske Unions Tidende
            
            
               L 245/12
            
         DEN EUROPÆISKE CENTRALBANKS AFGØRELSE (EU) 2015/1574
   af 4. september 2015
   om ændring af afgørelse ECB/2014/8 om forbuddet mod monetær finansiering og de nationale centralbankers forrentning af statslige indskud (ECB/2015/29)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 132, stk. 1, andet led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 34.1, andet led, og
   ud fra følgende betragtninger:
   
               (1)
            
            
               Den Europæiske Centralbanks afgørelse ECB/2014/8 (1) specificerer de markedsrenter, der fungerer som loft for forrentningen af statens og de offentlige myndigheders indskud hos deres nationale centralbank. Dette bidrager til Styrelsesrådets overvågning af de nationale centralbankers overholdelse af forbuddet mod monetær finansiering i artikel 123 i traktaten om Den Europæiske Unions funktionsmåde.
            
         
               (2)
            
            
               Eurepo-indekset blev i artikel 1, litra d), i afgørelse ECB/2014/8 identificeret som en sikret markedsrente med henblik på tidsindskud i euro. Anvendelsen af Eurepo-indekset ophørte den 2. januar 2015. Den sikrede markedsrente med henblik på tidsindskud i euro vil fremover være et af STOXX EUR GC Pooling-indeksene med en tilsvarende løbetid.
            
         
               (3)
            
            
               Afgørelse ECB/2014/8 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Ændringer
   Artikel 1, litra d), i afgørelse ECB/2014/8 erstattes af følgende:
   
      »d)   »sikret markedsrente«: i) med henblik på tidsindskud i euro, et af STOXX EUR GC Pooling-indeksene med en tilsvarende løbetid, og ii) med henblik på tidsindskud i en anden valuta, en tilsvarende rente.«
   
   Artikel 2
   Ikrafttrædelse
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Frankfurt am Main, den 4. september 2015.
      
         Mario DRAGHI
         
            Formand for ECB
         
      
   
   
      (1)  Den Europæiske Centralbanks afgørelse ECB/2014/8 af 20. februar 2014 om forbuddet mod monetær finansiering og de nationale centralbankers forrentning af statslige indskud (2014/303/EU) (EUT L 159 af 28.5.2014, s. 54).